તેત્સુજેન ભગવાન બુદ્ધ પ્રત્યે અપાર ભક્તિભાવ ધરાવતો હતો. બુદ્ધના ઉપદેશથી તેને સાચી જીવનદ્રષ્ટિ પ્રાપ્ત થઈ હતી. તેના મનમાં એવો સંકલ્પ હતો કે બુદ્ધનો ઉપદેશ બધા લોકો સુધી પહોંચે. એ સમયે બૌદ્ધ સૂત્રગ્રંથ માત્ર ચીની લિપિમાં હતો. જાપાનના લોકો એ જ્ઞાનથી વંચિત હતા. તેત્સુજેનના મનમાં એવી અભીપ્સા જાગી કે ગ્રંથ જાપાની લિપિમાં છપાવવો અને જાપાનના લોકોને એ ઉપદેશથી અવગત કરાવવા. વિચાર તો સારો હતો પણ એને અમલમાં મૂકવો એ અઘરું કામ હતું. એ દિવસોમાં મુદ્રણકાર્ય ખૂબ મોંઘું હતું અને તે ગ્રંથની લાખો નકલો છપાવવા માંગતો હતો. આ ભગીરથ કાર્ય માટે તેણે ફાળો ઉઘરાવવાનું શરૂ કર્યું. આ કાર્ય દસેક વર્ષ ચાલ્યું. એની ધારણા હતી તે મુજબ નાણાં એકઠાં થઈ ગયાં એટલે તેણે એ ગ્રંથને જાપાની ભાષામાં પ્રગટ કરવાની તૈયારીઓ શરૂ કરી દીધી.